Webjoernaal, Unieke agtergrond, Unieke hoofstrook, Spesifieke kieslys, Onderwys, Voorgestelde hoofstrook foto, Voorgestelde fotos, Buigsame hoofstrook, Volwydte modelvorm, Linker Kantkolom, Een kolom, Portefeulje, Regter Kantkolom, RNL taal ondersteuning, Drywende artikel, Tema se opsies, Gegroepeerde kommentare, Drie Kolomme, Twee kolomme
5 sterre 100
Vertaal Accesspress Lite Tasché bekoor die land | Netwerk24
Tasché bekoor die land
Francois van Coke (afrigter) saam met The Voice SA se wenner, Tasché Burger. FOTO: tarryn-leigh solomons
Tasché Burger, die wenner van die M-Net reeks The Voice SA, sê sy wil graag saam met haar afrigter, Francois van Coke, werk en musiek maak.
Dié 19-jarige is Sondag 7 Julie as die wenner van die kompetisie se derde reeks aangekondig.
TygerBurger het die finale ronde in Johannesburg bygewoon en het kort nadat sy as wenner gekroon is met haar ’n onderhoud gevoer.
“Dit voel amazing. Ek is nog steeds só geskok, maar ook baie dankbaar vir almal wat vir my gestem het. Hulle (die stemmers) het my lewe verander en ek sal seker maak dat ek almal trots maak,” sê Tasché.
Francois was in trane tydens die mediakonferensie en het aan haar gesê “ek is baie trots op jou en wil graag musiek saam met jou maak.”
Sy sê sy het vir die kompetisie ingeskryf omdat sy ’n platform vir musiek wou kry.
“Ek wou ook met die wonderlike afrigters werk en meer leer oor die bedryf,” het Tasché aan die koerant gesê.
“Dit was vir my belangrik om my voet in die deur te kry.”
Sy vertel wat haar reaksie was toe sy haar naam hoor: “Toe Anele my naam uitroep as die wenner, was ek heeltemal geskok. Ek het nie geweet wat om te doen nie. My ma en my pa het begin huil toe hulle op die verhoog kom. My trane wou kom, maar ek het gedink ek moet myself inhou ter wille van my make-up,” het sy skertsend gesê. “Dit voel nog steeds soos ’n droom.”
Tasché was net vier toe sy begin sing het. “Ek het nog nooit gevoel dat daar iets anders is waarmee ek só connect soos met sang en musiek nie. Dit sal altyd my eerste keuse wees.”
Sy het onlangs matrikuleer en is ’n deeltydse kelnerin in Brackenfell. Sy beskryf haarself as ’n natuurlike sangeres.
“Ek het nie gevoel asof ek sukkel in die kompetisie nie. As sanger is ek ‘anders’. Musiek is my passie en groot liefde.”
Haar plan is nie om nou te studeer nie omdat sy seker is haar plan A, wat sang is, sal ’n sukses wees.
“Hoekom het jy ’n plan B nodig as jy weet jy gaan hard werk om jou plan A die beste van jou lewe te maak? Ek gaan so hard werk om dit te laat werk,” sê sy.
Haar sangonderwyser van Brackenfell, Liana Marx, sê sy is baie trots op Tasché. Sy het ook die eindstryd in Johannesburg bygewoon.
“Ek was in trane toe haar naam uitgeroep is. Sy is vir die afgelope 10 jaar ’n sangstudent.
“Ons het gereeld gesels tydens die kompetisie. Soné Joubert, wat tweede gekom het in die kompetisie, is ook ’n student by ons skool,” het sy gesê.